Kuzgi mavsum uchun tavsiya qilinadigan eng yaxshi 5 ta kardigan modeli (foto)

Kuz kelishi bilan yangi uslubdagi kardiganlar sotuv rastalarini egallab bo‘ladi. Ularning orasidan eng yaxshi 5 xil ko‘rinishdagisini tanlab olamiz.
Katta hajmli yenglar

Yozda fonar yengli liboslar yana urgfa qaytdi, demak, bu uslub kuzda ham davom etsa, ajablanishning hojati yo‘q. Turli xil bichimdagi katta hajmli yenglardan tashkil topgan kardigan garderobning sevimli joyidan o‘rin oladi.
To‘qilgan kardigan

Klassika hamisha hammaning e’tiborida. To‘qilgan, hajman keng va uzun kardiganlarga talab ancha katta. Sababi ular chindan ham qulay va issiq.
Katak kardigan

Katak rasmi tushirilgan har qanday kiyimlar yaqin orada yo‘qolib ketmaydi. Oddiy oq-qora, qizil-ko‘k kabi nusxa tushirilgan liboslarni bu yil kiyim do‘konlardan sotib olish mumkin.
Argayl

Argayl uslubi katak uslubidan biroz boshqacha. Naqshi shaxmat donachasidek, romb yoki kvadratlarni yoqtiradiganlar talaygina. 90-yillarda urfda bo‘lgan bu uslub yana moda olamiga kirib keldi.
Ranglar uyg‘unlashuvi

2020-yil ranglarni uyg‘unlashtirish tendensiyasi paydo bo‘ldi. Bu ham noodatiy, o‘zgacha sifat belgisi. Demak, xarid chog‘ida qo‘rqmasdan shunday uslubdagi kardiganlarni sotib olish mumkin.